Genealogical Society of SA, West Gauteng Branch: IS DIT DIÉ EEN OF DAAI EEN?
Is dit Legacy of is dit Family Tree Maker? Is dit dié een of is dit daai een?
Mense doenig in die genealogie sal nog lank verskil oor watter rekenaarprogram die geskikste vir genealogiese datavaslegging is.
Die hoofrede: elke mens het sy eie voorkeure.
Die afgelope tyd is daar weer, soos tevore, 'n gesprek op SAGenealogie, oor sekere verskille tussen hierdie programme.
In een boodskap het 'n persoon die volgende waarskuwing oor een van die gewilde programme gerig:
"… dit is daarom van belang dat ek net laat weet dat daar ernstige probleme opduik met die integriteit van 'n databasis wanneer mens 'n Gedcom invoer en met jou data saamvoeg. Allerhande lukrake samesmelting gebeur en die resultaat is 'n totale wanorde".
Hierop het 'n grootbaas van die betrokke programvervaardiger geantwoord:
"The problem must be a (the) user doing something wrong".
Dié soort argumentering kan (sal) sonder ophou voortgaan. Uiteindelik gaan dit oor:
Persoonlike voorkeure en
Instudering. Genealogiese programme verg leeswerk om dit te bemeester. Elkeen het sy eie eienskappe, sommiges uniek, en moeilikheidsgraad.'n Ander moontlike rede vir die verskille is soos eerste liefde: die roes nie. As 'n mens eers wortel in 'n program geskiet het, verplant jy nie maklik nie.
Hoe kies 'n mens? Veral vir 'n beginner is dit nie maklik nie.
Plekke waar 'n mens hulp kan kry om te kies tussen verskillende genealogiese programme en die voor- en nadele van elkeen kan opweeg, is by:
Wenke, in die besonder vir beginners, alvorens 'n besluit geneem word:
Win soveel as moontlik menings van ervarenes in, maar vergewis jou vooroordele (as dit moontlik is) en
Gaan na elke program se EIE webtuiste om meer daarvan te leer. "Speel" eers 'n rukkie met die gratis weergawe -- as daar een is.
(As jy nie na die regte webtuiste gaan nie, kan jy mislei word, veral met gratis programme deurdat hulle geld uit jou probeer maak. Gaan eerder na Google, tik die program se naam in, wag vir lys programme en maak seker dat die program se naam en die webtuiste se naam ooreenstem.)